Allah wuxuu yiri: kitaabka (qur’aanka) wax aan ka tagnay ma jiro, macnaha wax walba waa laga helaya (suuradda Al-Ancaam, aayad lambar 38), qofka muslimka ahna ma aaminsana in diinta wixii laga rabana laga qaato, wixii aan laga rabina laysaga tago,Allah wuxuu yiri:kuwa ku kufrinaya Allah iyo rusushiisa ayna doonayaan in ay kala saaraan Allah iyo rusushiisa,waxay leeyihiin: qaar baynu rumayni qaarna weynu diidi (suuradda Annisa’, aayad lambar 150),sidoo kale qofka muslimka ah ma aaminsana in diimaha kale wixii ka fiicana laga soo qaato wixii aan ka fiicnayna laga tago,taasi macneheeduna waxay noqonaysa in diinta islaamka aysan dhammaystirnayn oo u baahan kabid,Allah wuxuu yiri:maanta ayaan idin dhammaystiray diintiina,waxaana korkiina idinku taam yeelay nicmadeyda,waxaana idinka raalli noqday islaamka (suuradda Al-Maa’ida,aayad lambar 3).
